సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆర్‌వీఎన్‌ఎల్ ఐపీవోకు గ్రీన్ సిగ్న‌ల్
కేంద్ర ప్రభుత్వ రంగ సంస్థ రైల్‌ వికాస్‌ నిగమ్‌(ఆర్‌వీఎన్‌ఎల్‌) పబ్లిక్‌ ఇష్యూ చేపట్టేందుకు మార్కెట్ల నియంత్రణ సంస్థ సెబీ గ్రీన్‌సిగ్నల్‌ ఇచ్చింది.
Samayam Telugu | Updated:
Jun 3, 2018, 11:00AM IST
కేంద్ర ప్రభుత్వ రంగ సంస్థ రైల్‌ వికాస్‌ నిగమ్‌(ఆర్‌వీఎన్‌ఎల్‌) పబ్లిక్‌ ఇష్యూ చేపట్టేందుకు మార్కెట్ల నియంత్రణ సంస్థ సెబీ గ్రీన్‌సిగ్నల్‌ ఇచ్చింది. ఐపీవోకు అనుమతించాల్సిందిగా సెబీకి మార్చి 28న ఆర్‌వీఎన్‌ఎల్‌ దరఖాస్తు చేసుకుంది. దేశీ కంపెనీలు ఐపీవో, ఎఫ్‌పీవో, రైట్స్‌ తదితర ఇష్యూలు చేపట్టేందుకు సెబీ అనుమతి తప్పనిసరన్న సంగతి తెలిసిందే. కాగా.. హైస్పీడ్‌ రైళ్ల కోసం మౌలిక సదుపాయాలను ఏర్పాటు చేసే ఆర్‌వీఎన్‌ఎల్‌ ఐపీవోలో భాగంగా 10 శాతం వాటాకు సమానమైన 2.08 కోట్ల ఈక్విటీ షేర్లను విక్రయానికి ఉంచనుంది. వెరసి ఐపీవో ద్వారా ప్రభుత్వం 10 శాతం వాటాను డిజిన్వెస్ట్‌ చేయనుంది.
2003లో ఆర్‌వీఎన్‌ఎల్ సంస్థ‌ను కేంద్ర రైల్వే మంత్రిత్వ శాక ఆధ్వ‌ర్యంలో ఏర్పాటు చేశారు. కొత్త రైల్వే మార్గాలు ఏర్పాటు చేయ‌డం, గేజ్ మార్పిడి, విద్యుద్ధీక‌ర‌ణ వంటి ప‌నుల‌ను ఆర్‌వీఎన్ఎల్ చేప‌డుతుంది. 2016-17 ఆర్థిక సంవ‌త్స‌రంలో కంపెనీ రూ.443.5 కోట్ల నిక‌ర లాభంతో పాటు రూ. 5915 కోట్ల ఆదాయం ఆర్జించింది. ఫిబ్ర‌వ‌రి 2018 నాటికి కంపెనీ చేతిలో రూ.68,683.6 కోట్ల విలువైన ఆర్డ‌ర్లు ఉన్నాయి.